I årene 1907–1909 var han innvalgt på Stortinget fra Bergen for Samlingspartiet, og mot slutten av perioden tilsluttet han seg det nystiftede Frisinnede Venstre. I 1904 var han medlem av konsulatkomiteen, og i 1907 var han en av Norges delegerte ved den andre fredskonferansen i Haag. I 1913 var han medlem av komiteen som skulle forberede den tredje Haag-konferansen, og etter første verdenskrig ble han medlem av en komité som skulle utrede spørsmål vedrørende Folkeforbundet.